| Slovakiška virtuvė |
| --- |
|  |
| **Šalis**: | Slovakija |
| Žymiausi patiekalai |
| **Užkandžiai**: | sūriai |
| **Pagrindiniai patiekalai**: | halušky, jaternice |
| **Sriubos**: | raugintų kopūstų, pupelių, demikatas, rezancova |
| **Desertai**: | trdelnikas, laskonky, medovníčky |
| **Gėrimai**: | slovakiškas alus, vynas, borovička |

**Slovakiška virtuvė** – Slovakijoje paplitusi kulinarinių tradicijų visuma, Slovakijos nacionalinė virtuvė.

Istorija
--------

Slovakiška kulinarija formavosi veikiant skirtingoms tradicijoms, atėjusioms senovėje su čia valdžiusių romėnų mitybos įpročiais, kuriuos vėliau papildė kaimyninių germanų ir slavų, kitų Austrijos-Vengrijos imperijos tautų tradicijų įtaka. Slovakiškos virtuvės ištakos siekia laikus, kai dauguma gyventojų gyveno kaimuose ir maitinosi daugiausiai savo jėgomis užaugintu ir paruoštu maistu.

Tradicijos
----------

Vietinė virtuvė rėmėsi ribotu kiekiu pagrindinių vietinių išteklių: kviečiais, bulvėmis, pienu ir jo produktais, kiauliena, raugintais kopūstais ir svogūnais. Kiek mažiau kitu tradiciniu maistu – jautiena, paukštiena, aviena, ožkų mėsa, kiaušiniais, kai kuriomis kitomis tradicinėmis daržovėmis, vaisiais ir miško grybais bei uogomis. Dauguma šių produktų dažniausiai buvo išauginama ir pagaminama šeimyniniuose ūkiuose arba įsigyjama iš vietinių turgų. Iš kvietinių miltų tešlos buvo gaminami virtiniai, makaronai. Bulvės daugiausiai naudotos maistui jas išverdant arba kaip bulvinė košė. Iš pieno gaminta daugelis įvairių produktų: grietinėlė, grietinė, sviestas, įvairūs sūriai. Iš kiaulienos gamintos tradicinės dešrelės, kraujinės dešros, rūkyti gaminiai, lašiniai. Vietoje kepimo aliejaus daugiau buvo priimtini gyvuliniai riebalai ir taukai. Prieskoniai plačiau nebuvo vartojami. Dažniausi gėrimai buvo šviežias ir raugintas pienas, alus.

Slovakiški patiekalai
---------------------

Bryndzové pirohy
Kapustnica
Vištiena ir halušky grietinės padaže
Jaternice
Skalický trdelník, iškeptas ant besisukančio iešmo virš atviros ugnies
Šiuolaikinėje virtuvėje Slovakijoje plačiai įsigalėję daugelis atvežtinių produktų ir prieskonių, pramoniniu būdu paruoštų mėsos ir žuvies gaminių. Taip pat būdinga regioninė įvairovė. Dažniausi patiekalai:

* Halušky – patiekalo pagrindą sudaro virti pjaustytos tešlos (iš kviečių ar kukurūzų miltų) gabalėliai,
* Pirohy - panašūs į virtinius; nacionalinis patiekalas,
* Strapačky – tie patys haluški su troškintais raugintais kopūstais,
* Chlustačky – halušky atmaina,
* **Bryndzové halušky** - virti tešlos gabalėliai su brinza (iš avių pieno gamintu sūriu); nacionalinis patiekalas,
* **Bryndzové pirohy** – virtiniai, įdaryti su brinza, paprastai išvirti ir pakepinti svieste su svogūnais,
* **Parené buchty** – su uogienės įdaru, pabarstyti aguonomis ar smulkintais riešutais,
* **Široké rezance s tvarohom a slaninou** – platūs makaronai su bekonu ir sūriu,
* **Lokše** – krosnyje kepti bulviniai blynai,
* **Zemiakové placky**, arba **Haruľa** (Horehronės regione)
* **Granadír, Granadiersky pochod**
* **Žemľovka**
* **Ryžový nákyp**
* **Živánska**
* **Plnená paprika**
* **Huspenina**
* **Fučka**
* **Smaženica z hríbov a vajec**
* **Hríby na smotane**
* **Veľkonočná plnka**
* **Domáca klobása údená**
* **Výrobky z bravčoviny údené**
* **Pečené prasiatko**

Sriubos
-------

* Demikatas – tradicinė vasaros sriuba,
* Fazulova – pupelių sriuba,
* Kapustnica – viena iš labiausiai vartojamų sriubų, pagamintų iš raugintų kopūstų,
* Rezancova – sriuba su vištiena ir makaronais.

Mėsos patiekalai
----------------

Pagrindiniai mėsos patiekalai paruošiami iš kiaulienos, jautienos ir paukštienos. Kiaulienos gaminių įvairiausia forma suvartojama daugiausiai. Iš paukštienos labiausiai paplitusi vištiena, nors savo vietą slovakiškoje virtuvėje turi ir ančių, žąsų ir kalakutų mėsa. Labai mėgiama yra **jaternice**, kuriai paruošti tinkamos praktiškai visos kiaulės skerdienos dalys. Sumedžiotų paukščių bei žvėrių mėsa taip pat prieinami visus metus. Avių ir ožkų mėsa mažiau populiari, arkliena maistui praktiškai nenaudojama.

Vietinių mėsos patiekalų gamybos tradicijos yra paveiktos vengriškos virtuvės įtakos. Tai liečia populiarius troškinius ir guliašus, bet jie paprastai papildomi slovakiškais akcentais. Vištienos **paprikash** patiekiamas su **halušky**, vengriškas guliašas paįvairinamas troškintais dideliais virtiniais.

Gardumynai
----------

Tradiciniai gardumynai kepami ištisus metus, bet daugiausiai – Kalėdoms, Velykoms. Naminiai gardumynai paprastai iškepami namie, juos sunkiau rasti parduotuvėse. 

* **Laskonky** – purios tešlos pyragaičiai su graikiniais riešutais ir kremu,
* **Vajcový koňak** – kalėdinis saldus gėrimas, kurio pagrindas žali kiaušiniai, pienas, prieskoniai,
* **Skalický trdelnik** – trdelnikas, gaminys, kepamas liejant tešlą ant besisukančio iešmo virš atviros ugnies,
* **Mačacie oči**
* **Medovníčky**
* **Medvedie labky**
* **Haboše**
* **Čeregi**
* **Makové pupáky**

Nuorodos
--------


|  |  |
| --- | --- |
|  | **Vikiteka: Slovakiška virtuvė** – vaizdinė ir garsinė medžiaga  |

* Slovakiškos virtuvės patiekalai *gaspadine.lt* portale
* Slovakiškos virtuvės patiekalai *slovakcooking.com* portale
* Slovakiškos virtuvės ypatumai (rusų k.) Archyvuota kopija 2013-02-12 iš Wayback Machine projekto.


| **Vakarietiškos virtuvės** |
| --- |
| Britų (Angliška, Škotiška, Velsietiška) Airiška | Skandinaviška (Daniška, Norvegiška, Švediška, Islandijos, Suomiška)  Žemyno: Prancūziška | Belgiška | Olandiška | Vokiška | Austriška | Šveicariška | Čekiška | Slovakiška | Slovėniška | Vengriška  Viduržemio jūros: Portugališka | Ispaniška | Itališka | Kroatiška | Albaniška | Graikiška | Kipro | Maltos  Balkanų: Bulgarų | Serbų | Makedoniška | Bosniška | Rumuniška | Moldaviška  Rytų Europos: Lenkiška | Lietuviška | Latviška | Estiška | Rusiška | Ukrainietiška | Baltarusiška  Užjūrio virtuvės: Amerikietiška | Kanadietiška | Australiška | Naujosios Zelandijos |